จูราสิคปาร์ค ใกล้ความจริง
กรุงเทพฯ-25 มี.ค.48สื่อมวลชนรายงานข่าวนักวิทยาศาสตร์ของสหรัฐฯ พบเนื้อเยื่ออ่อน ซึ่งประกอบด้วยเส้นเลือดและเซลล์ของไดโนเสาร์พันธุ์ ไทรันโนซอรัส-เร็กซ์ จากฟอสซิลที่ขุดพบในรัฐมอนตาน่า ประเทศสหรัฐอเมริกาเมื่อเร็วๆ นี้ การค้นพบดังกล่าวถือเป็นเหตุการณ์สำคัญที่จะเปลี่ยนโฉมหน้าวงการวิทยาศาสตร์ และอาจนำไปสู่การโคลนนิ่งสัตว์ยักษ์ซึ่งเคยเดินเหินอยู่บนโลกเมื่อ70 ล้านปีที่แล้วตัวนี้ได้ หลังจากที่ผ่านมามนุษย์พบแต่โครงกระดูกและฟอสซิลชิ้นส่วนต่างๆ เท่านั้น แนวคิดเรื่องการโคลนนิ่งไดโนเสาร์ถูกถ่ายทอดออกมาเป็นภาพยนตร์เรื่อง จูราสิคปาร์ค ซึ่งกล่าวถึงการโคลนนิ่งไดโนเสาร์ในยุคจูราสิค เพื่อทำเป็นไดโนโทเปีย แต่ท้ายที่สุดมนุษย์ไม่สามารถควบคุมธรรมชาติได้ และไดโนเสาร์ที่มนุษย์สร้างกลับมาทำร้ายผู้สร้างในที่สุด รายงานข่าวยังระบุว่า นักวิจัยจากมหาวิทยาลัยแคลิฟอร์เนียยังค้นพบว่า ปลาหมึกเป็นสัตว์ที่สามารถเดินได้ หลังจากที่พบว่า ในช่วงเวลาที่ปลาหมึกกำลังหลบภัยจากศัตรูด้วยการใช้หนวดพรางตัวเป็นสาหร่ายทะเลนั้น จะมีหนวดติดอยู่ 2 งวง ที่ทำหน้าที่เป็นเสมือนขาในการเคลื่อนตัวไปหาที่กำบังและหนวดทั้ง 2 ของปลาหมึกก็สามารถเคลื่อนที่ได้อย่างรวดเร็วด้วย 
กรุงเทพฯ-25 มี.ค.48 สื่อมวลชนรายงานข่าวนักวิทยาศาสตร์ของสหรัฐฯ พบเนื้อเยื่ออ่อน ซึ่งประกอบด้วยเส้นเลือดและเซลล์ของไดโนเสาร์พันธุ์ ไทรันโนซอรัส-เร็กซ์ จากฟอสซิลที่ขุดพบในรัฐมอนตาน่า